Thomas Wilhelmsen

Thomas Wilhelmsen (født 3. juli 1974) er konsernsjef og en av eierne av Wilh. Wilhelmsen-gruppen, storeier av Wilh. Wilhelmsen ASA, et av verdens største bilskibsrederier med 14 000 ansatte og 126 skip (2009).

Wilhelmsen er utdannet siviløkonom og har videreutdanning fra IMD i Lausanne.

Han er sønn av Wilhelm Wilhelmsen som overtok som eier av Wilhelmsen-konsernet sammen med sine tre søsken i 1978. Aksjemajoriteten i Wilh. Wilhelmsen eies av hans kusiner Pontine Paus, Olympia Paus, Cathrine Løvenskiold Wilhelmsen, Hedvig Juell, Maren Juell og Hannah Wilhelmsen, men Thomas Wilhelmsen eier den eneste stemmeberettigede aksjen i familieselskapet Tallyman; kvinnene i familien krevde i 2020 en ny styringsmodell som gir dem innflytelse.

Referanser 

Norske skipsredere
Norske konsernsjefer
Norske siviløkonomer
Personer tilknyttet International Institute for Management Development
Fødsler i 1974
Artikler i sjøfart-prosjektet